F’dawn il-jiem, ħlief Covid-19 ma tismax. Il-Coronavirus spiċċa fuq fomm kulħadd, u ma ħalla ‘l ħadd bi kwietu. Lanqas lil Carlo Borg Bonaci, li ta’ kuljum sa minn sbieħ il-jum iżomm kumpanija lis-segwaċi ta’ Magic Malta b’ ‘Carlo’s Breakfast Cafe’. Liema programm, fl-isfond tas-sitwazzjoni staordinarja li qegħdin ngħixu fiha, Carlo ser ikollu jkompli jagħmlu mid-dar. Għaldaqstant, f’dawn l-aħħar jiem, kaxkar miegħu nofs studio u reħielha lejn id-dar mgħammar bi screen u żewġ speakers daqshiex, fost l-oħrajn. Madanakollu, kif jixhed ritratt imtella’ fuq il-paġna ta’ Facebook ta’ Magic Malta, anki jekk minn daru, Carlo, bi tbissima fuq fommu, xorta waħda jidher li qed jagħmel l-almu tiegħu, hekk kif bħalma jgħidu l-Queen the show must go on . L-ewwel Breakfast Cafe mid-dar☕️🤟 Gepostet von Magic Malta 91.7 am Montag, 23. März 2020